**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL KĖDAINIŲ RAJONO SAVIVALDYBĖS TARYBOS 2018 M. RUGSĖJO 28 D. SPRENDIMO NR. TS-159 „DĖL PRIEŠMOKYKLINIO UGDYMO ORGANIZAVIMO MODELIŲ MOKYKLOSE PATVIRTINIMO“ PAKEITIMO**

2020 m. spalio 14 d. Nr. SP-250

Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į tėvų (globėjų) 2020 m. rugsėjo 22 d. raštą „Dėl Aristavos skyriaus grupės darbo laiko pailginimo“ bei Kėdainių r. Vilainių mokyklos-darželio „Obelėlė“ direktoriaus 2020 m. spalio 7 d. raštą Nr. VS-131 „Dėl lėšų poreikio papildomoms pareigybėms“, Kėdainių rajono savivaldybės taryba n u s p r e n d ž i a:

1. Pakeisti Kėdainių rajono savivaldybės tarybos 2018 m. rugsėjo 28 d. sprendimą Nr. TS-159 „Dėl priešmokyklinio ugdymo organizavimo modelių mokyklose patvirtinimo“:

1.1. Pripažinti 2.10 papunktį netekusiu galios.

1.2. Papildyti 3 punktą nauju 3.18 papunkčiu ir jį išdėstyti taip:

„3.18. Vilainių mokyklos-darželio „Obelėlė“ Aristavos skyriuje.“

2. Padidinti didžiausią leistiną pareigybių skaičių Vilainių mokykloje-darželyje „Obelėlė“, įsteigiant 0,5 ikimokyklinio ugdymo mokytojo pareigybės ir 1 ikimokyklinio-priešmokyklinio ugdymo padėjėjo pareigybę.

3. Šis sprendimas įsigalioja 2020 m. lapkričio 1 d.

Savivaldybės meras

Julius Lukoševičius Arūnas Kacevičius Jolanta Sakavičienė

2020-10- 2020-10- 2020-10-

Neringa Petrauskienė Rūta Švedienė

2020-10- 020-10-

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS TARYBOS 2018 M. RUGSĖJO 28 D. SPRENDIMO NR. TS-159 „DĖL PRIEŠMOKYKLINIO UGDYMO ORGANIZAVIMO MODELIŲ MOKYKLOSE PATVIRTINIMO“ PAKEITIMO**

2020 m. spalio 7 d.

Kėdainiai

**Parengto sprendimo projekto tikslai**

Pakeisti Kėdainių rajono savivaldybės tarybos 2018 m. rugsėjo 28 d. sprendimu Nr. TS-159 „Dėl priešmokyklinio ugdymo organizavimo modelių mokyklose patvirtinimo“ patvirtintą priešmokyklinio ugdymo organizavimo modelį Vilainių mokyklos-darželio „Obelėlė“ Aristavos skyriuje.

**Sprendimo projekto esmė**, **rengimo priežastys ir motyvai**

Vilainių mokyklos-darželio „Obelėlė“ Aristavos skyriuje buvo patvirtintas priešmokyklinio ugdymo organizavimo antrasis modelis: 6,6 val. (6 val. ir 36 min.) per dieną (33 val. per savaitę). Atsižvelgiant į tėvų (globėjų) 2020 m. rugsėjo 22 d. raštą „Dėl Aristavos skyriaus grupės darbo laiko pailginimo“ ir įstaigos direktoriaus 2020 m. spalio 7 d. raštą Nr. VS-131 „Dėl lėšų poreikio papildomoms pareigybėms“, Vilainių mokyklos-darželio „Obelėlė“ Aristavos skyriuje prašoma pakeisti ir patvirtinti priešmokyklinio ugdymo organizavimo trečiąjį modelį: 10 val. per dieną (50 val. per savaitę).

**Lėšų poreikis (jeigu sprendimui įgyvendinti reikalingos)**

Dėl modelio pakeitimo papildomai reikės 0,5 ikimokyklinio ugdymo mokytojo pareigybės ir 1 ikimokyklinio-priešmokyklinio ugdymo padėjėjo pareigybės. Įstaigos vadovo pateiktame rašte nurodoma, kad įsteigtų pareigybių darbo užmokesčiui ir socialinio draudimo išlaidoms papildomai 2020 m. lapkričio ir gruodžio mėn. iš savivaldybės biudžeto reikės 2,75 tūkst. Eur (metams – 16,5 tūkst. Eur).

**Laukiami rezultatai**

Bus pailgintas ikimokyklinio ir priešmokyklinio amžiaus vaikų ugdymo laikas įstaigoje ir sudarytos geresnės sąlygos tėvams dirbti.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Švietimo skyriaus vedėjas Julius Lukoševičius